El servei consisteix en un lloc web on els usuaris poden intercanviar llibres amb altres usuaris. Cada usuari té una pàgina principal (el seu prestatge) on pot afegir els llibres que vol intercanviar, un cop afegits també els pot suprimir. Per tal de trobar llibres a intercanviar hi ha dues opcions: el cercador i els suggeriments. El cercador de llibres amb la possibilitat d’afegir-los a una llista de desitjos, i els suggeriments són llibres aleatoris que l’usuari pot afegir a la llista de desitjos o rebutjar. Quan un llibre que l’usuari té a desitjos coincideix amb un llibre del prestatge d’algú i viceversa (és a dir, fan “match”), els surt una notificació a la pàgina principal on s’especifica que hi ha una coincidència de desitjos, i s’obre la possibilitat d’intercanviar-los. En una primera fase de la pàgina web aquest intercanvi es podria fer mitjançant un intercanvi de correus, i més endavant es podria afegir la funcionalitat d’un xat o de missatges entre usuaris. L’objectiu d’aquest servei és facilitar i fomentar l’intercanvi de cultura de forma gratuïta, la manera de fer servir aquesta pàgina web seria similar a la del *Tinder*, ja que s’escau molt proposar un “Tinder de llibres” el dia de Sant Jordi. Per una analogia diferent, podríem dir que és com un intercanvi de cromos o *tazos*.